Spectacol în NBA! A zecea victorie consecutivă pentru Boston Celtics
Echipa Boston Celtics a obţinut a zecea sa victorie consecutivă în campionatul profesionist nord-american de baschet (NBA), după ce a reuşit să se impună vineri seara pe propriul parchet, cu scorul de 138-110, în faţa formaţiei Dallas Mavericks.
Celtics este cea mai bună echipă a sezonului regulat din NBA şi liderul Conferinţei de Est, suferind doar 12 înfrângeri în 59 de meciuri disputate de la începutul sezonului.
Cu 32 de puncte, Jayson Tatum a fost cel mai prolific jucător al gazelor în partida de la Boston, în care starul lui Mavericks, slovenul Luka Doncic, a reuşit a 12-a sa t"triplă-dublă" de la începutul sezonului (37 de puncte, 11 recuperări şi 11 pase decisive).
Tot vineri, Golden State Warriors a obţinut al optulea succes consecutiv în deplasare, învingând cu scorul de 120-105 formaţia Toronto Raptors.
Stephen Curry, cu 25 de puncte, şi Jonathan Kuminga, cu 24 de puncte, i-au condus pe "războinici" la victorie. Golden State Warriors nu a putut pregăti prea bine jocul din Canada, în condiţiile în care californienii au petrecut şase ore în aeroport, din cauza unei întârzieri a zborului lor, după victoria obţinută joi seară la New York, în partida cu Knicks.
Rezultate
- Chicago Bulls - Milwaukee Bucks 97-113
- Los Angeles Clippers - Washington Wizards 140-115
- Boston Celtics - Dallas Mavericks 138-110
- Toronto Raptors - Golden State Warriors 105-120
- Memphis Grizzlies - Portland Trail Blazers 92-122
- Minnesota Timberwolves - Sacramento Kings 120-124 după prelungiri
- New Orleans Pelicans - Indiana Pacers 129-102
- Detroit Pistons - Cleveland Cavaliers 100-110
- Philadelphia 76ers - Charlotte Hornets 121-114
Urmăriți SPORT.RO și pe Google News